kardosdrur/scandi-wiki huggingface dataset:
Flora Price

Flora Mathilde Henriette Lewin, gift Price (5. november 1813 i London – 2. november 1863 på Frederiksberg) var en dansk/engelsk danserinde. I Pantomimerne på Morskabstheatret udførte hun rollen som Harlekin og var senere bl.a. på Casino. 

Lewin var datter af den engelske mimiker Joseph L. Lewin og Juliette Rosette Moon (eller Maan). Mod sin jødiske fars vilje blev hun gift 27. oktober 1830 med Adolph Price (1805-1890), og de var forældre til Juliette, Sophie og Waldemar Price. Søster til Rosa Price.

Det Kongelige Bibliotek har to fotografier af Flora Price af Georg E. Hansen.

Kilder 
 danskfilmogteater.dk
 

Personer i 1800-tallet
Personer fra London
Dansere fra Danmark
Flora
Jøder fra Storbritannien
Jøder fra Danmark
Lombardiet Rundt 2013

Lombardiet Rundt 2013 er den 107. udgave siden 1905 af det italienske cykelløb Lombardiet Rundt. Løbet blev afholdt 6. oktober 2013 i regionen Lombardiet. Det var løb nummer 27 ud af 29 i UCI World Tour 2013, og det sidste i Europa. Vinderen blev Joaquim Rodríguez fra det russiske hold Team Katusha, der kom ind 17 sekunder inden Alejandro Valverde, der havde vundet året inden.

Deltagende hold 
Fordi Lombardiet Rundt er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover har løbsarrangøren RCS Sport inviteret syv kontinental-hold.

UCI World Tour 
Lombardiet Rundt er i kategori 3 på UCI World Tour 2013 og giver følgende point til det samlede årsresultat:

Eksterne henvisninger 
 Lombardiet Rundts officielle hjemmeside på www.gazzetta.it

Referencer 

UCI World Tour 2013
2013
Jacques Boyceau

Jacques Boyceau de la Barauderie, (ca. 1562 i Saint-Jean-d’Angély - ca. 1634 i Paris) var en fransk landskabsarkitekt, Ludvig 13.s hofgartner.

Han regnes som forløberen for den klassiske franske have før André Le Nôtre

Eksterne henvisninger 

Landskabsarkitekter fra Frankrig
Franskmænd i 1500-tallet
Franskmænd i 1600-tallet
Norra Djurgården

Norra Djurgården er en bydel i Stockholms innerstad.

Området har tidligere været en kongelig jagtejendom, også kaldt Djurgården . Det ejes og forvaltes af Kungliga Djurgårdsförvaltningen. Hele bydelen, med undtagelse af området omkring Kungliga Tekniska Högskolan og Ruddammen, indgår i Ekoparken.

Norra Djurgården grænser til Hjorthagen, Östermalm, Ladugårdsgärdet og Vasastaden samt til bydelene Haga og Bergshamra i Solna kommun, samt til kommunene Danderyd og Lidingö.

En stor del af bydelen er skovbevokset, blandt andet Lill-Jansskogen. Norra Djurgården har en lang kyst til Brunnsviken (3,5 km), til Lilla Värtan (3,8 km), Ålkistan (180 meter) og Husarviken (800 meter).

Stockholms geografi
Bydele i Stockholm
Brunnsviken

Brunnsviken er en 3,5 km lang, 0,4–0,5 km bred brakvandssø på kommunegrænsen mellem kommunerne Solna og Stockholm i Sverige. Gennem den smalle Ålkistan har Brunnsviken forbindelse med Saltsjön. Ved Brunnsvikens vestre bred ligger Haga slott, Hagaparken og det svenske hovedkontor til SAS. På den østre bred ligger flere institutioner som hører til Stockholms universitet.  Brunnsviken har siden 1994  været en del af   Nationalstadsparken.  Omkredsen er  12 km, og  rundt om  Brunnsviken er der en lang række intressante bygninger og anlæg. Midt i  1700-tallet havde Gustav 3. af Sverige planer om at skabe et sammenhængende bælte af engelsk inspirerede   parker omkring søen.

Stockholms geografi
Søer i Sverige
Nørre Nissum Efterskole

Nørre Nissum Efterskole er en efterskole, der ligger ved byen Nørre Nissum i Lemvig Kommune. Der er plads til 160 elever fordelt mellem to årgange. Skolen blev grundlagt i 1887, som en højskole, af sognepræst Adolf Laurits Hansen.

Eksterne henvisninger 
 Skolens officielle websted

Efterskoler
Bygninger, konstruktioner og anlæg i Lemvig Kommune
Nørre Nissum
Pietro da Cortona

Pietro da Cortona, egentlig Pietro Berrettini, (1. november 1596 i Cortona – 16. maj 1669 i Rom) var en italiensk maler og arkitekt

Cortona var elev af Andrea Commodi i Firenze, senere af Baccio Ciarpi i Rom, hvor han studerede Michelangelo og antikkerne, og hvor han opholdt sig det meste af sin levetid. Allerede gennem sin uddannelse var Cortona henvist til det dekorative maleri, i hvilket han snart opnåede stor virtuositet; hans hurtigmaleri, der viser en kæk og ferm hånd, har et godt greb på det effektfulde og på kraftig og livfuld farvevirkning, men forfalder ofte til en flygtighed og overfladiskhed, der gør figurerne karakterløse og tomme. Manglerne kommer tydeligere frem hos hans talrige efterlignere, "Cortonisterne", der fyldte paladser og kirker med rask henkastede, i koloristisk henseende ikke uefne, men overmåde løse værker, der ofte laver figurerne om til utålelige, tomme skabeloner. Vil man således betegne Cortona som en forfaldskunstner, af farlig indflydelse på eftertiden, bør han dog fremhæves som en stor kunstnerskikkelse, der for det dekorative maleri, hvor han gennemførte den illuderende virkning, er lige så banebrydende som hans samtidige Giovanni Lorenzo Bernini for skulpturen. Han malede snart i olie, snart a fresco. De kendteste af hans næsten utallige freskoværker er: Loftsmaleriet i Palazzo Barberini i Rom med en dygtig, allegorisk fremstilling af huset Barberinis Berømmelse, de allegoriske, mytologiske og historiske fresker i Palazzo Pitti i Firenze, freskerne i Galeria Doria-Pamphilj i Rom med scener fra Æneiden og malerierne i Santa Maria della Vallicella. Desuden billeder i bl.a. Louvre, i Pradomuseet i Madrid og i Eremitagemuseet i Sankt Petersborg.

Han var også fremragende bygmester, fulgte barokstilen og gav tegning til flere større bygninger i Rom

Litteratur 
 N. Fabbrini, Vita del Cav. Pietro Berrettinida Cortona, Cortona, 1896

Kilde 
 

Malere fra Italien
Arkitekter fra Italien
Barokmalere
Barokarkitekter
Historiemalere
Medlemmer af Accademia di San Luca
Bokeh

Bokeh, boké (; boke, som betyder sløret og uklar) er inden for fotografiens begrebsverden de dele i et fotografi, som ikke er i fokus. Bokehens udseende varierer mellem de forskellige kameraobjektiver. Blandt andet har fjerntliggende lyskilder, som er ude af fokus, en tendens til at blive formet af objektivets blænde.

Når kort skarphedsdybde anvendes bliver det før og efter fokusafstanden mere uklart. På den anden side, så opfattes det der ikke er i fokus mere skarpt når en lang skarphedsdybde vælges. Bokehens udseende på et fotografi er vigtigt, i særdeleshed med kort skarphedsdybde og hvor meget af det udenfor fokus kan ses.

I lighed med skarphedsdybde er boké en subjektiv størrelse, men "god boké" er som udgangspunkt kendetegnet ved glidende overgange mellem lyse og mørke detaljer i de dele af billedet, der ikke er i fokus, mens "dårlig boké" har skarpe overgange.

Antallet af blænderlameller og disses udformning har også indflydelse på boké'en, idet blændere med fem eller seks lameller typisk vil danne fem- og sekskantede lyspunkter, hvorimod blændere med syv eller flere lameller kan fremstilles, så de er helt eller næsten cirkulære især ved mindre blænderåbninger, hvor forskellen mellem god og dårlig boké er tydeligst.

Den helt udflydende boké opnås dog ved meget store blænderåbninger og deraf følgende ringe skarphedsdybde. Det vel nok mest udtalte eksempel på et objektiv med god boké er Minolta STF 135mm f/2.8 [T4.5], som blev videreført af Sony efter dette firmas overtagelse af Minoltas kameradivision. Fremstillingen er nu ophørt, men til Sonys E-objektivfatning er der efterfølgende kommet det tilsvarende Sony FE 100mm F2.8 STF GM OSS (SEL-100F28GM).

Eksterne henvisninger 

Fotografi
Københavns Erhvervsservice

Københavns Erhvervsservice, (nu Københavns Erhvervshus) er en organisation, der stod for at administrere virksomheders henvendelse til det offentlige i Københavns Kommune, og er ligeledes landets største lokale erhvervsservice. Københavns Erhvervsservice yder rådgivning til iværksættere og vækstvirksomheder, ligesom de arbejder med den langsigtede erhvervsudvikling i København.

Tilbud
Københavns Erhvervsservice tilbyder blandt andet:
 Værktøjer til at starte og drive virksomhed i København
 Hjælp til tilladelser til alt fra byggearbejde til alkoholservering
 Kurser for iværksættere og mindre etablerede virksomheder

Eksterne henvisninger 
 Københavns Erhvervsservice , officiel hjemmeside

Erhvervsservice
Erhvervsliv i Danmark
Reblochon

Reblochon er en komælksost fra de franske alper. Den spises med brød, eller i den regionale ret Tartiflette, som er en gratin med reblochon, kartofler, spæk og løg.

Eksterne henvisninger 

 

Mad fra Frankrig
Oste
AOC
Savoie
Haute-Savoie
S.A. Christensen

Sophus Andreas Christensen (18. september 1861 i Holbæk – 3. januar 1943 i København) var en dansk matematiker og skolemand, som var rektor ved Nykøbing Katedralskole i perioden 1909-1930.

Han blev student fra Roskilde Katedralskole i 1879. Derefter immatrikuleredes han ved Københavns Universitet, hvor han i 1884 tog magisterkonferens (mag.scient.) i matematik. I 1888 modtog han universitetets guldmedalje for en afhandling om den 10. bog i Euklids Elementer. I 1895 erhvervede han doktorgraden (dr. phil.) med en disputats om Matematikkens udvikling i Danmark og Norge i 1800-tallet. I forbindelse med arbejdet med disputatsen opdagede han en indtil da overset afhandling af landmåleren og matematikeren Caspar Wessel, som viser, at denne havde givet en geometrisk fremstilling af de komplekse tal før den store tyske matematiker Gauss, som normalt tilskrives dette. 

Christensen bevarede livet igennem sin interesse for matematikkens historie. Hans hovedindsats kom dog til at ligge på skoleområdet. I perioden 1883-1890 var han ansat som matematik- og fysiklærer ved Schneekloths Skole. I 1890 flyttede han til Odense Katedralskole, hvor han i 1902 blev overlærer. I 1909 blev han udnævnt til rektor ved Nykøbing Katedralskole og virkede i denne stilling frem til afgangen i 1930. Han var i flere år medlem af opgavekommissionen for studentereksamen. 

Christensen var med i bestyrelsen for Dansk Matematisk Forening i foreningens unge år. Han blev Ridder af Dannebrog 1918 og Dannebrogsmand 1930.

Han er begravet på Holmens Kirkegård.

Kilder 
 Kraks Blå Bog 1942.
 Dansk Biografisk Leksikon

Personer i Dansk Biografisk Leksikon
Matematikere fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra Holbæk
Riddere af Dannebrog
Videnskabshistorikere fra Danmark
Modtagere af Københavns Universitets guldmedalje
Hagaparken

Hagaparken er en engelskinspireret park på området Haga i Solna kommune i Stockholm, beliggende ved Brunnsviken. Parken blev bygget for kong Gustav 3. af Sverige i årene 1780–1797 af flere forskellige arkitekter. Den kaldes også Gustavianska Parken. Den ligger vid Brunnsvikens vestlige bred, og strækker sig fra Stallmästaregården i syd (tæt ved Stockholms innerstads nordlige udkant) til Frösundavik mod nord. I parken ligger, ud over den tidligere kongelige bolig Haga slott, også pavilloner, et tempel og kiosk. Parken har et areal på 144 hektar og indgår i sin helhed i Kungliga nationalstadsparken.

Eksterne kilder og henvisninger 

Stockholms geografi
Parker i Sverige
Ferdinand Barmwater

Peter Heinrich Ferdinand Barmwater (10. februar 1867 i København – 30. november 1918 samme sted) var en dansk fysiker og docent ved Farmaceutisk Læreanstalt.

Ferdinand Barmwater blev student ved Borgerdydskolen i 1885. Derefter immatrikulerede han ved Københavns Universitet, hvor han i 1890 blev cand.mag. i fysik. I 1892 modtog han universitetets guldmedalje og i 1898 erhvervede han doktorgraden (dr. phil.) med disputatsen Om det osmotiske Tryks Natur. Efter ansættelser ved forskellige skoler i København blev han i 1900 udnævnt til docent ved Farmaceutisk Læreanstalt, hvor han virkede til sin død.

Ferdinand Barmwaters hovedindsats ligger på fysikundervisningens område. Han skrev således en række meget benyttede lærebøger i fysik og astronomi for gymnasiet samt lærebøger for seminarier og for farmaceutiske studerende. Han var medlem af det udvalg der udarbejdede læseplaner for gymnasiet efter den store reform med almenskoleloven af 1903.

Kilder 
 Kraks Blå Bog 1918.
 Dansk Biografisk Leksikon

Eksterne henvisninger 
 

Personer i Dansk Biografisk Leksikon
Fysikere fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Ansatte ved Danmarks Farmaceutiske Universitet
Faglitterære forfattere fra Danmark
Dansksprogede forfattere fra Danmark
Modtagere af Københavns Universitets guldmedalje
Hyllingebjergstenen

Hyllingebjergstenen er en 8,5 tons tung granitmonolit, som blev efterladt på toppen af Hyllingebjerg af tilbagetrækkende indlandsis i det nordlige Europa for omkring 10.000 år siden. Hyllingebjerg er en 28 meter høj jordskrænt i det nordlige Sjælland i Danmark. Stenen blev i bronzealderen, omkring 3000 år siden, dekoreret med helleristninger af skibe, solhjul og omkring 300 skålformede udskæringer.

Historie 
Stenen blev først fundet i maj 1983, hvor den lå på stranden i Hyllingebjerg, halvt dækket af sand. Nationalmuseet blev informeret om stenen, men var på det tidspunkt ikke interesseret i at bevare den pga. manglende midler.
Stenen blev derfor liggende på stranden indtil en dag i februar 1991, hvor udskæringerne blev fotograferet, og det vakte interesse. I april 1994 blev stenen flyttet fra stranden og op på skrænten, hvor den oprindeligt lå. 

Om natten i oktober 1944 malede Gerhard Milstreu de gamle udskæringer hvide, som dog af vejret hurtigt forsvandt igen. 11 år senere blev den igen malet, og i 2001 blev stenen flyttet til konservator Leif Vognsen i Gram, hvor den over de næste 4 år blev renset. 

Stenen blev den 19. september 2005 dækket med plastik og med lastbil fragtet til Hillerød, hvor den blev opbevaret i et kølerum godkendt af de danske arkæologiske myndigheder. Temperaturen i kølerummet var 17-18 °C og fugtighed på omkring 60-70o RH. Lagerrummet indeholder også organisk materiale, så som læder og træ fra vogne og møbler. Der er ingen dagslys, og rummet bliver kun lyst op af kunstigt lys, når nogen arbejder der.  Hyllingebjergstenen blev holdt i sin plastiskindpakning på dette lager i ca. 8 måneder, indtil maj 2006.

Hyllingebjergstenen blev i oktober 2010 anbragt på Frederiksværk Bibliotek.

Eksterne henvisninger 
 Beskrivelse af Hyllingbjergstenen  på Halsnæs Biblioteks hjemmeside
 Hyllingebjergstenen hos Naturstyrelsen.dk der har billede af stenen

Arkæologi i Danmark
Helleristninger
Oldsager fra Bronzealderen
Tvangsfodring

Tvangsfodring af mennesker og dyr kan bl.a. udføres ved at føre et rør via næsen til mavesækken, hos den som skal tvinges til at modtage næring.

Hos mennesker 
Tvangsernæring kan indebære, at en sonde føres gennem næse, svælg og spiserør til mavesækken, såkaldt sondeernæring.

Tvangsernæring kan også føres ind i blodårer (intravenøs ernæring) i form af væsker med elektrolytter og glukose. Det gøres med en nål, som er koblet til et plastrør eller en plastslange.

Europa 
Holger Meins blev tvangsfodret af Vest-Tysklands myndigheder i 1974.

Læger 
World Medical Association vedtog i 1975 i Tokyoerklæringen at læger ikke må foretage tvangsfodring ved sultestrejke:

»Når en fange nægter at tage næring til sig, og lægen anser ham eller hende for at være i stand til at træffe en ubundet og rationel bedømmelse af konsekvenserne ved denne frivillige afvisning af næring, må han eller hun ikke mades. Afgørelsen om fangens evne til at træffe en sådan bedømmelse skal bekræftes af mindst en anden uafhængig læge. Konsekvenserne af at nægte at tage næring til sig, skal lægen forklare for fangen.«

WMA har ingen formel myndighed til at håndhæve denne vedtagelse, og den følges ikke af alle læger.

Eksterne henvisninger 

Ernæring
Tortur
Pagode

Pagode er den europæiske benævnelse på de
fritstående templer i Indien og Kina i
modsætning til de indiske grottetempler.
Ordet pagode kommer af det sanskritiske bhagavati, "hellig dyrkelses hus",
eller den dravidiske form pogodi.

Pagoden, der er skabt af buddhismen, men
også kan forekomme i brahmanismen, er
sikkert udviklet af den buddhistiske dagope eller
tope(se stupa), kuppelformede monumenter, bestemt til at indeholde relikvier af Buddha eller andre
helgener, eller blot til erindring om en
begivenhed i en buddhas liv.

I den ældre
buddhistiske arkitektur kan pagoderne forekomme
både som selvstændige bygninger og som
altre. Senere udviklede både nybramanismen og
den bagindiske buddhisme den egentlige pagode, hvis
former og udstyr er meget skiftende, men som
altid har en mere eller mindre tårnagtig karakter.

Se også 
 Stupa

Kilde 
 Mag. art. Chr. A. Jensen:

Referencer

Eksterne henvisninger 



Buddhistiske templer
Buddhisme
Religiøse bygninger
Tårntyper
Templer
Salmonsens
Jannicke Systad Jacobsen

Jannicke Systad Jacobsen (født 1975) er en norsk filminstruktør.

Hun har studeret ved den nationale filmskole i Tjekkiet og ved London International Film School. Hun har også studeret drama og socialantropologi ved Universitetet i Oslo. 

Jannicke Systad Jacobsen har instrueret flere dokumentar- og kortfilm som ofte også har en humoristisk undertone. Filmen Få meg på, for faen! vandt Amandaprisen 2012 for Bedste norske biograffilm.

Filmografi 
 En liten rød prikk (2001) 
 Frimerket og fyret (2002)
 Kampen mot paranoia (2003)
 Sandmann - Historien om en sosialistisk supermann (2005)
 Klovnebarna (2005)
 Scener fra et vennskap (2009)
  Få meg på, for faen! (2011)

Eksterne henvisninger
 

Filminstruktører fra Norge
The Adventures of Pluto Nash

The Adventures of Pluto Nash er en amerikansk film fra 2002 instrueret af Ron Underwood med Eddie Murphy i hovedrollen. Filmen er indenfor genrerne science fiction og komedie.

Filmen anses som et af de største flop inden for filmindustrien, da den ca. 120 mio. dollar dyre film alene indspillede 7,1 mio. dollars.

Filmen modtog dårlige anmeldelser af anmelderne, og blev af filmsitet Rotten Tomatoes kåret som den næstdårligste film i 2000'erne, kun overgået af Big Momma's House 2. Filmen blev tillige indstillet til en Golden Raspberry Award ved den Den 25. Razzie-Uddeling i kategorien "Værste komedie de sidste 25 år". 

Filmen foregår på Månen i 2087, der er en art Vilde Vesten, hvor Pluto Nash (spillet af Eddie Murphy) driver en natklub.

Medvirkende

Referencer

Eksterne henvisninger 
 

Komediefilm fra USA
Amerikanske film fra 2002
Johan Henrik Hanck

Johan Henrik Trutzschler Hanck (26. januar 1776 i Christiania - 23. juli 1840 i København) var en dansk tegner, maler, bygningskonduktør og lærer.

Han blev student fra latinskolen i Christiania 1795 og cand. theol. fra Københavns Universitet 1801. Han virkede som lærer ved Odense Katedralskole fra 1802, blev stiftsbygningskonduktør for Fyn 1807 og var redaktør af Fyens Stifts Avis (kaldet Iversens Avis) fra 1827. Som arkitekt har han tegnet Lahns Stiftelse, Nedergade 36 i Odense (1804), Den gl. Borgerskole, Algade 8 i Middelfart, nu bibliotek (1816) samt en skole i Assens (1824). 

Hanck blev 1806 gift med Madseline Antoinette Iversen, en datter til den velhavende bogtrykker Iversen i Odense.

Hanck udførte små prospekter i gouache og akvarel af historiske mærkværdigheder i og omkring Odense, blandt fra den romantiske have ved Sanderumgaard

H.C. Andersen og andre fremtrædende personer fra Odense kom i Hancks hjem, og deres bekendtskab omtales i artiklen om datteren Marie Kirstine Henriette (1807-46) i Dansk biografisk Lexikon. To af Hancks døtre blev begge gift med Ludvig Læssøe.

Kilder

Referenser

Eksterne henvisninger 

 Værkoversigt fra Kulturarv.dk

Tegnere fra Danmark
Malere fra Danmark
Lærere fra Danmark
Danskere i 1700-tallet
Danskere i 1800-tallet
Teologer fra Danmark
Personer fra Oslo
Chefredaktører fra Danmark
Arkitekter fra Danmark
Fiat 500L

Fiat 500L er en videreudvikling af den normale Fiat 500, som dog ikke ligesom denne er baseret på Fiat Panda, men derimod på platformen fra Fiat Punto. L'et står for Large (engelsk for stor). Bilen afløser Fiat Idea og er en lille MPV, som konkurrerer med bl.a. Ford B-MAX og Citroën C3 Picasso. Designet læner sig ligesom 500 mod den historiske forgænger Fiat Nuova 500 Giardiniera. 500L kom på det europæiske marked den 20. oktober 2012. I starten fandtes modellen med den fra andre Fiat-modeller kendte 0,9-liters tocylindrede TwinAir-benzinmotor samt en 1,4-liters benzinmotor og en 1,3-liters Multijet-dieselmotor. I januar 2013 tilføjedes der en større dieselmotor på 1,6 liter til modelprogrammet. Den officielle præsentation fandt sted den 6. marts 2012 på Geneve Motor Show.

Tekniske specifikationer

Eksterne henvisninger 

 Officielt websted 

500L
Mini-MPV'er
Forhjulstrukne biler
Biler introduceret i 2012
Biler fra 2010'erne
P.T. Foldberg

Peder Thomsen Foldberg (4. april 1861 i Nibe – 17. august 1925 i København) var en dansk matematiker og professor. Han var søn af købmand Thomas Foldberg og hustru Marie, født Thomsen.

Foldberg tog 4. klasses hovedeksamen 1876, var 1876-77 maskinelev i Sverige, tog polyteknisk adgangseksamen 1881, blev student (privat dimitteret) 1882 og mag.scient. 1886. Foldberg var lærer ved københavnske latin- og realskoler, bl.a. Metropolitanskolen, samt manuduktør til de polytekniske eksaminer 1881-93, medhjælper for undervisningsinspektøren ved realskolerne fra 1893, medlem af Eksamenskommissionen for almindelig forberedelseseksamen fra 1897 og lærer ved Statens Lærerhøjskole fra 1897 til 1908. Han fik senere ærestitlen professor. 

Foldberg sad i bestyrelsen for De private fuldstændige højere Almenskolers Pensionskasse og for De private Realskolers Pensionskasse. Han var medredaktør af Mathematisk Tidsskrift 1890-98og i 1890'erne bestyrelsesmedlem i Matematisk Forening.Foldberg udgav en samling matematiske lærebøger for mellem- og realskolen. Han var gift med Anna Christine Andersen. Der findes et portrætmaleri fra 1919 af Foldberg, udført af Vilhelm Tetens og belønnet med Thorvaldsen Medaillen.

Kilder

Eksterne henvisninger 
 

Matematikere fra Danmark
Danskere i 1800-tallet
Danskere i 1900-tallet
Redaktører fra Danmark
Lærere fra Danmark
Faglitterære forfattere fra Danmark
Personer fra Nibe
Titulære professorer fra Danmark
Dansksprogede forfattere fra Danmark
Rasmus Besthorn

Rasmus Olsen Besthorn (født 29. oktober 1847 i Hillerød, død 20. august 1921 i Charlottenlund) var en dansk orientalist.

Besthorn blev student i 1867 fra Det von Westenske Institut. Han dyrkede historiske og sproglige studier ved siden af journalistisk virksomhed, tog i 1880 filologisk embedseksamen, studerede 1885 [[Arabisk [sprog)|arabiske]] håndskrifter i Nationalbiblioteket i Paris, blev 1889 Dr.phil. på sin afhandling om den spansk-arabiske digter Ibn-Zaidun (Ibn-Zaiduni vitam scripsit epistolamque ejus ad Ibn Djahvarum scriptum ed. B.).

Han har sammen med professor J.L. Heiberg udgivet den for matematikkens historie vigtige arabiske Codex Leidensis 399 I (1893).

Han skrev i Verdenskulturen om "Arabisk Kultur i Middelalderen", desuden "Alexander III og Nikolaus II" (1895) med mere.

Han var udenrigspolitisk medarbejder ved "Nationaltidende".

Han er begravet på Solbjerg Parkkirkegård.

Litteratur 
 Valdemar Schmidt: 

Orientalister fra Danmark
Danskere i 1800-tallet
Danskere i 1900-tallet
Personer fra Hillerød
Journalister fra Danmark
Faglitterære forfattere fra Danmark
Biografiforfattere fra Danmark
Personer i Dansk Biografisk Leksikon
Personer i Kraks Blå Bog (afdøde)
Dansksprogede forfattere fra Danmark